
1. NOM DEL PROGRAMA 


Funció - Funció Derivada (nom d'arxiu FUNCDER.EXE). 


2. AUTOR 
Joan Antoni Sellarès i Chiva 


Formant part del GRUP EIX amb :Carles Bailo i Mompart 
Carles Barceló i Vidal 
Joaquim Castellsaguer i Guanyabens 
Antoni Gomà i Nasarre 
Ferran Ruiz i Tarragó 


3. TEMATICA 


Estudi de la relació entre les gràfiques d'una funció di 
de la seva derivada. 


4. OBJECTIUS 


Mostrar la construcció, per mitjà de procediments geomètrics i de 
forma dinàmica, de la gràfica de la funció derivada d'una funció 
donada a partir de l'evolució de la recta tangent a la gràfica 
d'aquesta. 


Reconèixer les derivades de certes funcions elementals, 
identificant les seves gràfiques. 


' Observar el creixement, decreixement, concavitat i convexitat 
d'una funció relacionant-la amb la seva funció derivada. 


5. FONAMENTACIO TEORICA 


Si la funció F és derivable en x-a, l'equació de la tangent "t" a 
la seva gràfica en el punt P (a,F(a)) és 

V — E'la)je(x-ayt E(a) 
La parallela a "tl" per l'origen de coordenades és la recta "s' 
d'equació y - F'(a).x 
El punt Q d'intersecció de "s' úi la recta x-l és la solució del 
sistema 


X 1 
Yy Pl (aNyex 

i té per coordenades (1,F'(a)). Per aquest motiu l'ordenada de Q 
correspon al valor numèric de la derivada de F en a i pot 
utilitzar-se per construir la gràfica de F'. 


6. PLANTEJAMENT METODOLOGIC 


En l'exposició rigorosa del càlcul diferencial de funcions reals 
de variable real el concepte fonamental és el de derivada, i el 
concepte de tangent apareix com un auxiliar per interpretar 
l'anterior en termes geomètrics, dl es troba teòricament 
subordinat a ell. 

Això no obstant, en una primera aproximació a l'estudi d'aquestes 
questions la idea de tangent té una naturalitat que fa que sigui 
fàcil de captar i que sigui apropiada per introduir el concepte 
de derivada. Fins i tot aquest ha estat, històricament, un dels 
camins que van dur en el segle XVII a la constitució del càlcul 
diferencial. 

El programa adopta aquest plantejament car el seu camp de treball 
és essencialment gràfic i no conté cap element numèric ni 
simbòlic. 


Una altra característica deliberadament adoptada en el programa 
és la globalitat per oposició a la localitat, el punt de vista 
local és l'utilitzat, conjuntament amb els recursos de la 
derivació simbòlica, en el programa sobre Màxims 0úi Mínims de 
Funcions, del mateix grup d'autors. 


Quant als criteris de creixement i concavitat, doncs, es 
presenten només els intervals corresponents ometent tota menció a 
punts d'inflexió o extrems, que seran tractats en l'altre 
programa ja esmentat. 

En particular una funció constant no és considerada com a 
creixent ni com a decreixent, i una funció lineal no és 
considerada ni com a convexa ni com a còncava. 


Els objectius del programa, com ja ha estat dit, són limitats 
es configura com un instrument per enllaçar diversos moments de 
l'aprenentatge que són independents d'ell, com ara la introducció 
i formulació del concepte de derivada, el càlcul de derivades de 
funcions elementals, i l'establiment dels criteris de variació. 


7. CONEIXEMENTS PREVIS 


L'alumne ha de conèixer, en algun moment de l'execució del 
programa: 


— El concepte de derivada d'una funció en un punt. 
- La interpretació de la derivada d'una funció en un punt com el 
pendent de la recta tangent en aquest punt a la seva gràfica. 

- La relació entre el pendent d'una recta i la tangent 
trigonomètrica de l'angle que forma amb l'eix d'abscisses. 

— El concepte de funció derivada. 

- Els conceptes de creixement, decreixement, 0concavitat i 
convexitat d'una funció. 

- Les gràfiques d'algunes funcions elementals. 

-— Les derivades de les funcions elementals. 


8. NIVELL 


El programa és destinat als alumnes del curs (actualment Segon o 
Tercer de B.U.P.) en el qual es faci l'estudi de la funció 
derivada d'una funció i de les seves propietats en relació a la 
Variació de la funció original. 


9. IMPLEMENTACIO DIDACTICA 


La introducció del concepte de derivada es fa, generalment, des 
d'un punt de vista numèric: hom defineix "derivada d'una funció 
en un punt' com un nombre real, del qual pot donar-se una 
interpretació geomètrica. El pas a la funció derivada ha de fer- 
se , en aquesta òptica, definint-la com a funció que en cada punt 
pren el valor anteriorment calculat, i prescindint de la 
interpretació geomètrica que tornarà a evocar-se, més endavant, 
quan hom emprengui l'estudi dels criteris de variació. 


El programa, en una primera utilització, pretén omplir aquesta 
discontinuitat en la presentació, proporcionant una construcció 
de la funció derivada a partir de la interpretació geomètrica que 
pugui complementar la rigorosa —- i dúineludible - formulació 
numèrica. 


En primer lloc cal introduir la funció que volem estudiar, i 
apareixerà representada respecte una referència centrada a la 
meitat esquerra de la pantalla. Hom representa també, en un color 
diferent, la recta x-l. Aquesta recta estableix un criteri, ni 
que sigui aproximat, per a la imprescindible graduació dels 
eixos. 


Els exemples que hom utilitzi en aquesta fase no han d'ésser 
necessàriament funcions conegudes per l'alumne, sinó que és 
millor escollir-los de la forma convenient perquè el procés de 
construcció de tangents pugui portar-se a terme en nombrosos 
punts i resulti variat i eficaç. Cal evitar, doncs, d'entrada els 
exemples desorientadors com els corresponents a funcions lineals, 
i exemples poc efectius com poden ésser els de funcions amb 
discontinuitats o de variació molt ràpida. 


Per a un cert conjunt de punts regularment espaiats de la gràfica 
té lloc llavors el procés constructiu fonamental: 
l. Traçat de la tangent a la gràfica en el punt. 

2. Translació d'aquesta tangent fins a l'origen de coordenades. 

3. Intersecció amb la recta x-l1. 

4. Transport de l'ordenada del punt d'intersecció fins a una 
referència centrada a la meitat dreta de la pantalla. 

5. Representació, en aquesta referència, del punt corresponent. 


Els fonaments d'aquest procés han d'haver estat prèviament 
exposats als alumnes, i en el moment en què es realitzi en 
pantalla cal 0recordar-los apropiadament. Per fer-ho és possible 
detenir l'execució quan sigui necessari i continuar-la 
posteriorment. 

És convenient que, passat el primer exemple, l'alumne pugui 
conjecturar, observant la gràfica, els moviments que seguiran i 
apreciar aproximadament la magnitud i l'orientació del segment 
representatiu de la derivada. Així podrà posar-se de manifest la 
forma en què la derivada mesura el concepte intuitiu de "pendent" 
i la relació entre el creixement i el signe de la derivada que és 
objecte d'una part posterior del programa. 

Un cop obtinguts diversos punts de la gràfica de la funció 
derivada, aquesta és traçada íntegrament en la referència de la 
dreta: en cas que el nombre de punts obtinguts hagi estat petit 
aquest traçat pot ésser difícil de conjecturar i els alumnes 
poden quedar-ne sorpresos. 


Durant aquesta fase i a mesura que els exemples vagin variant- 
se, podrà remarcar-se la complexitat del concepte de tangent 
des del cas en què probablement ha aparegut per primer cop 
(cercle), passant pels seus anàlegs formals (paràboles) fins als 
casos en què la tangent talla a la gràfica una o més vegades, O a 
aquells en què SN Gcontous Això fa necessari definir 
rigorosament la tangent a partir de la derivada, i no a 
l'inrevés. 


Pot suscitar-se també, amb exemples adequats , el problema de les 
tangents verticals. Si bé, evidentment, no són representades, en 
alguns punts la derivada es fa molt gran i el procés ha 
d'interrompre's abans del pas 3, i de reprendre's en el punt 
seguent. Pot així conjecturar-se l'existència de punts amb 
tangent vertical, en els quals la funció derivada es fa infinita 
(i que són una bona ocasió per recordar les propietats de la 
tangent trigonomètrica). La identificació d'aquests punts pertany 
a una fase posterior de l'aprenentatge, en la qual es fa ús de la 
derivació simbòlica. 


Una segona utilització del programa té lloc quan cal procedir a 
l'obtenció de les funcions derivades de les funcions elementals. 
Abans que siguin deduides formalment, poden ésser reconegudes 
pels alumnes mitjançant l'execució del programa, si bé aquesta 
constatació no pot suplir la demostració, generalment més 
complexa . 

Els exemples utilitzats en aquest context han d'ésser molt 
concrets, car la seva efectivitat exigeix que les gràfiques de la 
funció úi de la funció derivada siguin relativament familiars a 
l'alumne. Malgrat aquesta limitació, pot conduir a reflexions 
interessants: per exemple, l'existència de funcions amb un domini 
més restringit del que pot tenir, autònomament, la seva funció 
derivada, com és el cas del logaritme: o una vsuggestiva 
explicació del fet que les funcions F(x) i F(x)tic, on c és 
constant, tinguin la mateixa derivada. 


La tercera aplicació important del programa rau en la 
visualització global de les zones de creixement úi de concavitat, 
i és bastant posterior a les altres en el procés d'aprenentatge. 


Un cop construida la gràfica de la funció derivada, pot demanar- 
se l'opció "estudi de creixement i decreixement". 0 Llavors 
apareixen de color diferent els punts de la gràfica de F en què 
aquesta és creixent o decreixent i, correlativament, els punts de 
la gràfica de F' en què aquesta és positiva o negativa, el que 
permet estudiar la concordança entre les dues diferenciacions. 
Els criteris que sustenten aquesta relació poden haver estat 
intuits, com s'ha dit abans, en el procés de construcció, i han 
d'ésser demostrats independentment: el programa pot contribuir a 
obtenir-los per observació i, posteriorment, a efectuar-ne les 
comprovacions que semblin pertinents. 


Han de fer-se, en aquesta fase, dues precisions importants: 


— El programa, essent de naturalesa global, no informa amb 
precisió del comportament de la funció en punts particulars: 
per exemple, no individualitza els extrems relatius ni 
qualsevol altre punt aillat de derivada zero. Quan la funció té 
derivada zero en tots els punts, les zones de creixement i 
decreixement no són indicades. 


o-— La relació entre les dues gràfiques ha d'ésser llegida 

correctament, és a dir de dreta a esquerra o de F' a F, i el 
professor ha de vetllar perquè els alumnes no caiguin en la 
natural temptació d'admetre la seva equivalència. Com que les 
excepcions a aquesta equivalència són sempre puntuals úi pels 
motius indicats en l'observació anterior, el programa no pot 
efectuar la distinció necessària. 


És convenient emprar aquesta part del programa per a diverses 
funcions amb un nombre progressivament creixent de zones de 
creixement i de decreixement, i cal vigilar que cadascuna d'elles 
sigui prou visible, car, si la discretització a què ha estat 
sotmesa la gràfica les reduís a un punt, la seva interpretació es 
faria molt dificultosa. 


Tot l'anterior és vàlid, canviant el que calgui, per a les 
questions de concavitat i convexitat. Hi existeix, però, un 
inconvenient addicional que fa que no sigui aconsellable el seu 

ús fins a tenir una idea clara dels conceptes que s'investiguen i 
dels criteris que els determinen. Es tracta de la no aparició 
en pantalla de F'', el que fa que les seves propietats hagin 
d'ésser "llegides" en la gràfica de F', que actua com a 
intermediària. Així, haurà d'observar-se que un punt en què F és 
còncava correspon a un punt en què F' és creixent, el qual, 
segons ja s'ha de saber, correspon a un punt en què F'' és 
positiva. Tot això exigeix als alumnes cert esforç de reflexió. 


10. INSTRUCCIONS I COMENTARIS DE FUNCIONAMENT 


El programa es posa en marxa escrivint el seu nom FUNCDER. 


L'usuari només ha d'introduir la funció F d'acord amb les regles 
exposades en les "Normes per a l'escriptura de funcions". Donat 
que l'expressió simbòlica de F' a A LI ha d'ésser calculada 
malgrat que no aparegui en pantalla, és imprescindible que 
l'expressió de F no contingui cap nom de funció no derivable en 
algun punt, com ara INT o ABS, encara que en l'interval en què 
es treballa la funció sigui efectivament derivable. Són, en 
canvi, admissibles funcions amb discontinuitats infinites com ara 
TAN(X) o 1/X, O que tinguin en algun punt derivada infinita com 
és el cas de l'arrel cúbica. 


L'escala a què són representades les gràfiques és fixada pel 
programa atenent al fet que la recta X-1 sigui visible, però pot 
ésser canviada per l'usuari mentre es mantingui aquesta 
restricció. Aquest canvi pot efectuar-se abans o després de la 
construcció de la gràfica de la funció derivada i pot servir per 
a millorar el nombre de punts visibles, l'amplada de les zones de 
creixement i concavitat, o altres característiques que hom cregui 
convenient. 


